"Mul on siiras soov aidata Raasiku alevit," ütleb Raasiku volikogu liige OLAVI LIIVANDI.   Möödunud aasta kohalike omavalitsuste valimistel kandideeris Olavi Liivandi Raasikul loodud valimisliidus Kodukoha Eest. Ta kogus valimistel 81 häält ning on volikogus üks valimisliidu viiest esindajast.    Raasiku vallas otsustas  ta kandideerida esmakordselt senise volikogu liikme Ants Kivimäe kutsel. Erakondlikku kuuluvust tal ei ole: "Vend on küll Isamaa ja Res Publica Liidus, mina ei ole tahtnud ühtegi erakonda minna. Ma ei ole nii püsiv, et tegeleda poliitikaga, mul ei ole suuri ambitsioone. Raasiku volikokku kandideerisin puhtalt murest kodukandi pärast."